32003L0118
L 327/25
JURNALUL OFÍCIAL AL UNIUNII EUROPENE
DIRECTIVA 2003/118/CE A COMISIEI
din 5 decembrie 2003
de modificare a anexelor la Directivele 76/895/CEE, 86/362/CEE, 86/363/CEE și 90/642/CEE ale Consiliului privind stabilirea conținuturilor maxime de reziduuri de acefat, 2,4-D și paration-metil
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 76/895/CEE a Consiliului din 23 noiembrie 1976 privind stabilirea conținuturilor maxime de reziduuri de pesticide din și de pe fructe și legume (1), astfel cum a fost modificată ultima dată prin Directiva 2003/60/CE (2), în special articolul 5,
având în vedere Directiva 86/362/CEE a Consiliului din 24 iulie 1986 de stabilire a conținuturilor maxime de reziduuri de pesticide din și de pe cereale (3), astfel cum a fost modificată ultima dată prin Directiva 2003/62/CE a Comisiei (4), în special articolul 10,
având în vedere Directiva 86/363/CEE a Consiliului din 24 iulie 1986 privind stabilirea conținutului maxim pentru reziduurile de pesticide de pe și din produsele alimentare de origine animală (5), astfel cum a fost modificată ultima dată prin Directiva 2003/60/CE, în special articolul 10,
având în vedere Directiva 90/642/CEE a Consiliului din 27 noiembrie 1990 de stabilire a conținuturilor maxime de reziduuri de pesticide din și de pe anumite produse de origine vegetală, inclusiv fructe și legume (6), astfel cum a fost modificată ultima dată prin Directiva 2003/69/CE (7), în special articolul 7,
având în vedere Directiva 91/414/CEE a Consiliului din 15 iulie 1991 privind introducerea pe piață a produselor fitosanitare (8), astfel cum a fost modificată ultima dată prin Directiva 2003/84/CE a Comisiei (9), în special articolul 4 alineatul (1) litera (f),
întrucât:
(1)
Prin Deciziile 2003/219/CE (10) și 2003/166/CE (11) ale Comisiei s-a decis ca substanțele active existente acefat și paration-metil să nu fie incluse în anexa I la Directiva 91/414/CEE. Respectivele decizii prevăd ca utilizarea produselor fitosanitare care conțin aceste substanțe active să nu mai fie autorizată în Comunitate.
(2)
Pentru a răspunde așteptărilor legitime în ceea ce privește utilizarea stocurilor de pesticide existente, deciziile Comisiei menționate la motivul (1) au prevăzut o perioadă de eliminare progresivă a utilizării acestor substanțe, iar aplicarea limitelor maxime aplicabile reziduurilor (LMR), bazată pe principiul în conformitate cu care utilizarea substanței în cauză nu este permisă în Comunitate, nu este necesar să intre în vigoare decât la sfârșitul perioadei de eliminare progresivă stabilit pentru respectiva substanță.
(3)
LMR comunitare și conținuturile recomandate de Codex alimentarius (12) sunt stabilite și evaluate în conformitate cu proceduri similare. În Codex s-a stabilit un număr limitat de LMR pentru acefat și paration-metil. LMR prevăzute în prezenta directivă s-au stabilit ținându-se seama de aceste conținuturi. LMR din Codex a căror retragere urmează să fie recomandată în viitorul apropiat nu au fost luate în considerare. LMR bazate pe cele prevăzute în Codex au fost evaluate din punctul de vedere al riscurilor pe care le prezintă pentru consumatori, dar nu s-a stabilit nici un risc.
(4)
Pentru a garanta o protecție adecvată a consumatorului împotriva expunerii la reziduurile rezultate în urma utilizării neautorizate a produselor fitosanitare, este necesară stabilirea unor LMR provizorii pentru combinațiile de produs/pesticid în cauză la un nivel egal cu limita de detectare.
(5)
Prin urmare, toate reziduurile de pesticide rezultate în urma utilizării respectivelor produse fitosanitare ar trebui incluse în anexele la Directivele 86/362/CEE, 86/363/CEE și 90/642/CEE pentru a permite supravegherea corespunzătoare și controlul adecvat al interzicerii utilizării lor și pentru protecția consumatorului.
(6)
Ar trebui stabilite limitele maxime aplicabile reziduurilor de paration-metil în Directivele 86/362/CEE, 86/363/CEE și 90/642/CEE, iar dispozițiile corespunzătoare trebuie eliminate din Directiva 76/895/CEE.
(7)
În lipsa unei LMR comunitare sau a unei LMR comunitare provizorii, cum este cazul unei LMR aplicabile substanței 2,4-D la citrice în Directiva 2002/97/CE a Comisiei (13), statele membre stabilesc, în conformitate cu articolul 4 alineatul (1) litera (f) din Directiva 91/414/CEE, o LMR națională provizorie, înainte de autorizarea produselor fitosanitare care conțin substanțele active în cauză. Datele furnizate de un stat membru au demonstrat că, pentru citrice, se poate stabili o LMR mai ridicată, pentru a reflecta utilizarea substanței 2,4-D în anumite țări terțe. Datele prezentate au demonstrat că, în Comunitate, aceste reziduuri nu prezintă un risc pentru consumator.
(8)
Prin urmare, anexele la Directivele 76/895/CEE, 86/362/CEE, 86/363/CEE și 90/642/CEE ar trebui modificate în consecință.
(9)
Măsurile prevăzute de prezenta directivă sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DIRECTIVĂ:
Articolul 1
În anexa II la Directiva 76/895/CEE, mențiunile privind substanța paration-metil se elimină.
Articolul 2
La anexa II partea A la Directiva 86/362/CEE se adaugă următoarele linii:
Reziduuri de pesticide
Conținut maxim în mg/kg
„Acefat
0,02 (14) cereale
Paration-metil (suma reziduurilor de paration-metil și paraoxon, exprimată în paration-metil)
0,02 cereale (14)
Articolul 3
În anexa II partea B la Directiva 86/363/CEE, se adaugă următoarele linii:
Reziduuri de pesticide
Conținut maxim (mg/kg)
Carne, inclusiv grăsimi, preparate din carne, organe comestibile și grăsimi animale enumerate în anexa I la codurile NC 0201, 0202, 0203, 0204, 0205 00 00, 0206, 0207, ex 0208, 0209 00, 0210, 1601 00 și 1602
Lapte și produse lactate enumerate în anexa I la codurile NC 0401, 0402, 0405 00 și 0406
Ouă proaspete fără coajă, în ouă de pasăre și în gălbenușurile de ou enumerate în anexa I la codurile NC 0407 00 și 0408
„Acefat (I)
0,02 (15)
0,02 (15)
0,02 (15)
Paration-metil (suma reziduurilor de paration-metil și paraoxon, exprimată în paration-metil)
0,02 (15)
0,02 (15)
0,02 (15)
Articolul 4
Anexa II la Directiva 90/642/CEE se modifică după cum urmează:
1.
Limitele maxime aplicabile reziduurilor de pesticide (LMR) stabilite în anexa la prezenta directivă se adaugă la anexa II la Directiva 90/642/CEE.
2.
Limitele maxime de reziduuri de pesticide aplicabile substanței 2,4-D („suma dintre 2,4-D și esterii săi, exprimată în 2,4-D”) pentru citrice se modifică pentru a deveni 1(p) mg/kg
Articolul 5
Statele membre adoptă și publică dispozițiile necesare pentru a se conforma prezentei directive până la 30 noiembrie 2004, cu excepția dispoziției prevăzute la articolul 4 alineatul (2), pe care statele membre o adoptă și o publică până la data de 31 martie 2004. Statele membre informează de îndată Comisia cu privire la aceasta.
Statele membre aplică aceste dispoziții începând cu data de 1 decembrie 2004, cu excepția dispoziției prevăzute la articolul 4 alineatul (2), care se aplică de la data de 1 aprilie 2004.
Atunci când statele membre adoptă aceste dispoziții, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
Articolul 6
Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
Articolul 7
Prezenta directivă se adresează statelor membre.
Adoptată la Bruxelles, 5 decembrie 2003.